সদ্য জাতীয়করণকৃত ২৯৮টি কলেজের অন্তত ১৫ হাজার শিক্ষক-কর্মচারীদের চাকরি নিয়মিতকরণ বা আত্তীকরণ প্রক্রিয়া দ্রুত সময়ের মধ্যে শেষ করার উদ্যোগ নিয়েছে শিক্ষা মন্ত্রণালয়। দ্রুত সরকারি সুযোগ-সুবিধা দিতে পুরনো পদ্ধতি থেকে সরে এসে নতুন পদ্ধতিতে সংশ্লিষ্ট কলেজের প্যাটার্ন অনুযায়ী পদ ‘একত্রে সৃজন’ করতে চায় মন্ত্রণালয়। রোবার শিক্ষা মন্ত্রণালয়ের মাধ্যমিক ও উচ্চশিক্ষা বিভাগের সচিবের নেতৃত্বে আন্তঃমন্ত্রণালয়ের সভায় এ বিষয়ে আলোচনা হয়েছে। পরবর্তীতে আরও সভা করে চূড়ান্ত সিদ্ধান্ত নেওয়া হবে। এরপর জনপ্রশাসন ও অর্থ মন্ত্রণালয়ের অনুমোদনের জন্য পাঠানো হবে। সভা সূত্রে এসব তথ্য জানা গেছে।